Am 1. Jänner 2008 håt de Tiakei 70.586.256 Eiwohna ghåbt. De Angam zu de Ethnien differiern je nachdem, welchane Quölln ma nimmt, stårk. In ebba lem in da Türkei folgende Ethnien: 80 bis 85 % Türkn, ca. 15 bis 20 % Kurdn, 2 bis 3 % Zaza, 2 % Araba, 1 % Albana, 0,5 % Tscherkessen, 0,5 % Georgier und diverse andare ethnische Gruppn und Nationalitätn wia de Abchasen, Aramäer, Armenia, Bosniakn, Bulgarn, Griechn, Lasen und aa Tschetschenen.